
Proiect

PARLAMENTUL REPUBLICII  MOLDOVA

LEGE

pentru ratificarea Înţelegerii încheiate, prin schimb de note,

între Guvernul Republicii Moldova şi Guvernul Statelor Unite

ale Americii privind facilitarea regimului de vize


Parlamentul adoptă prezenta lege organică.


Art.1. – Se ratifică Înţelegerea încheiată, prin schimb de note, între Guvernul Republicii Moldova şi Guvernul Statelor Unite ale Americii privind facilitarea regimului de vize, Chişinău, 22 ianuarie 2010.

Art.2. – Guvernul va întreprinde măsurile necesare pentru realizarea prevederilor Înţelegerii nominalizate.


Art.3. – Ministerul Afacerilor Externe şi Integrării Europene va notifica depozitarul despre finisarea procedurilor interne.


Preşedintele Parlamentului

ARGUMENTARE
referitor la oportunitatea ratificării înţelegerii privind facilitarea regimului de vize între Republica Moldova şi Statele Unite ale Americii
La 8 iunie 2006 Parlamentul Republicii Moldova a adoptat Legea nr. 15l-XVI privind abolirea regimului de viză pentru cetăţenii statelor-membre ale UE, SUA, Canadei, Norvegiei, Elveţiei, Islandei şi Japoniei. Actul normativ în cauză a creat premisele necesare pentru iniţierea dialogului cu autorităţile SUA în vederea ajustării regimului de reciprocitate la eliberarea vizelor la noile condiţii de călătorie. In vederea analizării posibilităţilor de facilitare a călătoriilor cetăţenilor moldoveni în SUA, au fost desfăşurate negocieri între reprezentanţii Ministerului Afacerilor Externe şi Integrării Europene şi oficialii americani din cadrul Ambasadei SUA la Chişinău şi Departamentului de Stat. Ca urmare a întreprinderii acestor paşi, partea americană a propus spre examinare proiectul Acordului între Guvernul Republicii Moldova şi Guvernul SUA privind facilitarea regimului de vize.
în conformitate cu proiectul examinat, ambasadele şi consulatele SUA, ca regulă generală dacă altfel nu este posibil, vor elibera vize multiple valabile pe o perioadă de 60 de luni cetăţenilor moldoveni care, de altfel, se califică pentru a obţine următoarele categorii de vize: de tranzit (C); pentru membrii de echipaj (D); pentru studii academice (F); pentru lucrătorii temporari (H); pentru reprezentanţii mass-media (I); pentru schimburi culturale (J); pentru transferuri intracompanie (L); pentru studiile ne-academice (M); pentru lucrătorii cu abilităţi extraordinare (O); pentru sportivi şi artişti profesionişti (P); pentru schimburi culturale internaţionale (Q) şi vize religioase (R).
In aceiaşi ordine de idei, înţelegerea prevede, că cetăţenii Statelor Unite ale Americii vor intra în Republica Moldova fără viză şi se vor putea afla fără viză pentru o perioadă maximă de 90 de zile, în decurs de şase luni. Modul de intrare, şedere şi ieşire de pe teritoriul Republicii Moldova a cetăţenilor americani va fi reglementat de către legislaţia Republicii Moldova. In continuare, Ministerele Republicii Moldova, vor elibera, ca regulă generală şi dacă altfel nu este posibil, permise de şedere şi de muncă valabile pe o perioadă de 60 de luni cetăţenilor americani care de altfel, sunt eligibili de a obţine permise de şedere şi de muncă.
Avantajele noilor prevederi în coraport cu regimul de viză existent în prezent, constau în faptul, că vizele care la moment sunt eliberate naţionalilor noştri pentru o perioadă de 3 luni (categoriile C, D, M) şi 12 luni ( categoriile F, H, I, J, L, O, P, Q, R), după intrarea în vigoare a înţelegerii vor fi eliberate pentru o perioadă de 60 de luni. Acest fapt va avea ca consecinţă următoarele:
cetăţenii moldoveni vor achita taxe mai mici la perfectarea vizelor pentru
SUA evitând achitarea repetată a acestora;
cetăţenii moldoveni se vor adresa mai rar la Secţiile Consulare americane în
străinătate pentru recepţionarea unei vize noi după expirarea celei posedate.
Ratificarea înţelegerii nominalizate va avea o conotaţie politică importantă pentru statul moldovenesc. Paşii întreprinşi de autorităţile americane reflectă atitudinea pozitivă a Washingtonului faţă de ţara noastră şi disponibilitatea de dezvoltare în continuare a relaţiilor bilaterale. Deschiderea graduală a frontierelor americane pentru cetăţenii noştri dă dovadă de credibilitatea de care aceştia se bucură în SUA şi generează încrederea că intensificarea fluxului de cetăţeni care vizitează ambele state va avea un impact pozitiv în mai multe domenii. Concomitent, decizia de a facilita regimul de vize este în concordanţă cu o serie de alte acţiuni constructive a autorităţilor americane faţă de Republica Moldova cum ar fi
calificarea statului nostru la Programul Provocărilor Mileniului, acordarea susţinerii în soluţionarea conflictului transnistrean ş.a.
Este necesar a fi menţionat că, în prezent, cetăţenii României şi Ucrainei beneficiază de condiţii mai favorabile de recepţionare a vizelor pentru categoriile sus-menţionate, decât cetăţenii moldoveni. După intrarea în vigoare a prezentei înţelegeri, situaţia se va schimba, în acest sens, conaţionalii noştri vor primi vize SUA într-un regim simplificat, în comparaţie cu Ucraina.
La 15.10.2007, prin HG nr. 1122 au fost iniţiate negocierile asupra proiectului Acordului între Guvernul Republici Moldova şi Guvernul Statelor Unite ale Americii privind facilitarea regimului de vize. Ulterior, la data de 3 noiembrie 2009, MAEIE a recepţionat contraproiectul Părţii americane.
Aici, este de menţionat faptul că Departamentul de Stat al SUA are o politică de stabilire a taxelor pentru vizele americane în baza principiului de reciprocitate, în coraport cu fiecare stat în parte şi, urmare analizei efectuate vis-a-vis de RM, a decis anularea taxelor adiţionale pentru vizele din categoriile menţionate în înţelegere.
In sistemul american de vize, taxele sunt divizate în 2 categorii:
a) Taxa de procesare a vizei - 131 dolari SUA, este percepută în toate cazurile şi pentru toate categoriile de solicitanţi, astfel această taxă urmează să fie menţinută în continuare pentru cetăţenii RM, inclusiv după intrarea în vigoare a înţelegerii;
b) Taxa adiţională - este încasată la solicitarea aplicanţilor pentru anumite categorii de vize, drept exemplu: viză de muncă temporară, emisă pe un termen de câteva luni sau 1 an - de regulă, este cu o singură intrare. Astfel, în cazul în care muncitorul are nevoie să părăsească SUA şi să revină din nou pe teritoriul acestui stat, el va trebui să solicite ulterior o altă viză pentru SUA, sau, are posibilitate ca în momentul aplicării pentru prima viză de muncă să solicite multiple intrări, contra plată, ceea ce constituie taxa adiţională: pentru 6 luni cu multiple intrări - 90 dolari SUA, pentru 12 luni cu intrări multiple - 125 dolari SUA.
Totodată, prin înţelegerea în cauză, autorităţile Republicii Moldova, de regulă, vor emite permise de muncă şi/sau şedere valabile pentru 60 luni cetăţenilor SUA care se califică să primească un astfel de permis şi vor percepe o taxă unică pentru fiecare permis de acest fel. Departamentul de Stat prevede ca această taxă fixă să fie stabilită în acest moment la valoarea de 320 de lei (29$) pentru permis de şedere şi de 720 lei (65$) pentru permisul de muncă.
înţelegerea între Guvernul Republicii Moldova şi Guvernul SUA privind facilitarea regimului de vize a fost încheiată prin schimb de note diplomatice, după cum a fost propus de către partea americană. înţelegerea nominalizată este compatibilă cu alte instrumente internaţionale, deja intrate în vigoare pentru Republica Moldova.
Totodată, intrarea în vigoare a înţelegerii va necesita modificări în legislaţia naţională, în special a Legii nr. 180-XVI din 10.07.2008 cu privire la migraţia de muncă; Legea nr. 273-XIII din 09.11.1994 privind actele de identitate din sistemul naţional de paşapoarte; Legea nr. 1216-XII din 03.12.1992 privind taxa de stat, precum şi Legea nr. 1518-XV din 06.12.2002 cu privire la migraţie, - unde se va stipula că permisele/dreptul de şedere şi de muncă, pentru cetăţenii statului SUA, vor fi eliberate pe un termen de 5 ani, precum şi va fi
percepută o taxă unică de 720 lei de către toate instituţiile naţionale implicate în întreg procesul de primire a dreptului de muncă şi 320 lei pentru permisul de şedere.
Aplicarea tratatului examinat va necesita efectuarea unor acţiuni organizatorice. In special, se vor întreprinde următoarele măsuri instituţionale:
· Informarea publicului despre schimbările intervenite în regimul de vize între Republica Moldova şi SUA. In acest proces se vor utiliza mijloacele mass-media şi Interne tul;

· Informarea misiunilor diplomatice şi consulare ale Republicii Moldova despre intrarea în vigoare a înţelegerii;

· Desfăşurarea consultărilor periodice cu autorităţile americane în vederea discutării dificultăţilor existente la aplicarea instrumentului juridic bilateral şi coordonării poziţiilor la acest subiect.

Din punct de vedere financiar, nu vor fi suportate careva cheltuieli considerabile pentru aplicarea eficientă a înţelegerii. După cum este cunoscut, cetăţenii americani deja călătoresc de la 1 ianuarie 2007 fără vize în Republica Moldova, din acest motiv bugetul de stat nu va fi afectat de intrarea în vigoare a înţelegerii. Deşi în baza înţelegerii permisele de şedere şi de muncă vor fi eliberate pe o perioadă de 60 de luni, acestea în continuare vor fi eliberate contra achitării taxei de stat, doar că aceasta va trebui să fie unică.
Facilitarea regimului de viză va avea drept consecinţă înlăturarea unor bariere la deplasarea în SUA şi va mări numărului de cetăţeni care vor călători dintr-un stat în altul. Acest fapt va duce în mod inevitabil la intensificarea colaborării între ţări în diferite domenii. In special, putem aştepta o creştere a cooperării în domeniile economic, cultural şi educaţional.
Reieşind din cele expuse, Ministerul Afacerilor Externe şi Integrării Europene consideră oportună ratificarea documentului dat.

Iurie LEANCĂ
Viceprim-ministru
Ministru
In conformitate cu legislaţia Republicii Moldova, setul de documente necesar pentru adoptarea de către Parlamentul Republicii Moldova a Legii privind ratificarea înţelegerii menţionate, a fost coordonat cu autorităţile de stat competente. Poziţia acestora a fost reflectată în tabelul-analiză anexat la setul de documente.
